SISEMINISTRI KÄSKKIRI	24.03.2009nr 75L	

	
Riigivara mahakandmine		

Riigivaraseaduse § 33 lõike 1 alusel ja lähtudes tsiviilseadustiku üldosa seaduse § 53 lõikest 2 ja § 54 lõikest 1, Päästeameti 12.01.2009 taotlusest nr PÄA 7.1-6/45, Sisekaitseakadeemia 17.12.2008 taotlusest nr 3.2-3/4218-1 ning Rahandusministeeriumi 16.02.2009 õienditest nr 8-6.5/1318 ja 8-6.5/1429:	
	
1.	Tunnistan kõlbmatuks ja käsin Sisekaitseakadeemial vastavalt raamatupidamise korraldamise eeskirjadele bilansist maha kanda Siseministeeriumi valitsemisel Harju maakonnas Tallinna linnas Kase tn 61 kinnistul olev amortiseerunud soojavarustus (riigivara reg nr 07000566).
2.	Päästeametil kanda vastavalt raamatupidamise korraldamise eeskirjadele bilansist maha Siseministeeriumi valitsemisele mittekuuluval maaüksusel asuv muldbetoonehitis (riigivara reg nr 06000464), aadress Harju maakond Saue vald Aila küla.
3.	Käskkirja punktis 2 nimetatud ehitis asub eraisikule kuuluval kinnistul. Siseministeeriumil puudub nimetatud vara käsutamise õigus, kuna muldbetoonehitis kui kinnisasja oluline osa on eraisiku omandis.       
4.	Sisekaitseakadeemial esitada Siseministeeriumi haldusosakonnale 10 päeva jooksul peale käskkirja punktis 1 nimetatud rajatise bilansist mahakandmist akt soojavarustuse arhiivi arvamiseks riigivara registrist.
5.	Päästeametil esitada Siseministeeriumi haldusosakonnale 10 päeva jooksul peale käskkirja punktis 2 nimetatud ehitise bilansist mahakandmist akt muldbetoonehitise arhiivi arvamiseks riigivara registrist.
6.	Käskkirja täitmist kontrollib Siseministeeriumi haldusosakonna kinnisvara nõunik Maarja Vesi.

	
(allkirjastatud digitaalselt)	
Jüri Pihl